NETBAY ตั้งเป้ารายได้ปีนี้โต 10% รับนำเข้า-ส่งออกฟื้น เดินหน้าขยายฐานลูกค้าต่อเนื่อง
NETBAY ตั้งเป้ารายได้ปีนี้โต 10% รับนำเข้า-ส่งออกฟื้น เดินหน้าขยายฐานลูกค้าต่อเนื่อง
24 ก.พ. 2564

นายพิชิต วิวัฒน์รุจิราพงศ์ ประธานเจ้าหน้าที่บริหาร บริษัท เน็ตเบย์ จำกัด (มหาชน) หรือ NETBAY เปิดเผยว่า บริษัทตั้งเป้ารายได้ปี 2564 จะเติบโตได้ราว 10% เมื่อเทียบกับปีก่อนที่มีรายได้ 395.97 ล้านบาท โดยบริษัทคาดว่าจะได้รับปัจจัยหนุนจากการฟื้นตัวของการนำเข้าและส่งออก หลังจากสถานการณ์การแพร่ระบาดของเชื่อไวรัสโควิด-19 เศรษฐกิจทั่วโลกเริ่มคลี่คลายไปในทิศทางที่ดีขึ้น ส่งผลให้การใช้บริการด้านแพลตฟอร์มเทคโนโลยีของบริษัทปรับตัวเพิ่มสูงขึ้นด้วย
นอกจากนี้ บริษัทเน้นเจาะฐานลูกค้า และขยายลูกค้ากลุ่ม B2G (Business to Government) หรือการประกอบธุรกิจระหว่างภาคเอกชนกับภาครัฐ เนื่องจากบริษัทประเมินความต้องการใช้แพลตฟอร์มจากลูกค้ากลุ่มนี้ยังมีอีกมาก
ขณะที่การพัฒนาแพลตฟอร์ม e-document เมื่อปีที่ผ่านมา โดยการก่อตั้งบริษัทร่วมทุนใหม่ Fynnet Ventures สำหรับการค้าระหว่างประเทศและในประเทศ โดยบริษัทมีสัดส่วนการถือหุ้นอยู่ที่ 60% ปัจจุบันเริ่มเห็นรายได้เข้ามามากขึ้น คาดว่าจะเห็นผลตอบแทนและส่งผลผลดีต่อบริษัทได้ในอนาคต และจะช่วยสนับสนุนการเติบโตได้อย่างแข็งแกร่ง